

**สำนักทะเบียนท้องถิ่นเทศบาลตำบลสำโรงใหม่ เทศบาลตำบลสำโรงใหม่ อำเภอละหานทราย**

**จังหวัดบุรีรัมย์**

**ผู้มาติดต่องานทะเบียนราษฎร์กรณีแจ้งเกิด**

**แจ้งตาย ย้ายเข้า ย้ายออก ขอบ้านเลขที่ใหม่**

**ย้ายปลายทางอัตโนมัติ สามารถใช้แอพพลิเคชัน**

**(ThaiD) แทนบัตรประชาชนตัวจริงได้**

**และสามารถดำเนินการย้ายตนเองอัตโนมัติ**

**คัดรับรองรายการทะเบียนราษฎร์(ท.ร.๑๔/๑)**

**ผ่านแอพพลิเคชันได้ โดยไม่เสียค่าธรรมเนียม**

**การแจ้งเกิด**

เมื่อมีคนเกิดต้องแจ้งชื่อคนเกิดให้ถูกต้องตามหลักการตั้งการตั้งชื่อบุคคลพร้อมกับการแจ้งเกิด

**คนเกิดในบ้าน** ให้เจ้าบ้านหรือบิดามารดาหรือผู้รับมอบอำนาจแจ้งต่อนายทะเบียนผู้รับแจ้งแห่งท้องที่

ที่มีคนเกิดในบ้าน ภายในสิบห้าวันนับแต่วันเกิด

**คนเกิดนอกบ้าน** ให้บิดา,มารดาแจ้งต่อนายทะเบียน

ผู้รับแจ้งแห่งท้องที่ที่มีคนเกิดนอกบ้านหรือแห่งท้องที่ที่จะพึงได้ภายในสิบห้าวันนับแต่วันเกิด กรณีไม่อาจ

แจ้งได้ตามกำหนด ให้แจ้งภายหลังได้แต่ต้องไม่เกิน

๓๐ วันนันแต่วันเกิด

**เอกสารที่ใช้ในการติดต่อ**

๑.เอกสารใบรับแจ้งเกิด กรณีแจ้งกับกำนัน/ผู้ใหญ่บ้าน

ในท้องที่

๒.หนังสือรับรองการเกิด กรณีแจ้งกับโรงพยาบาล

๓.บัตรประจำตัวประชาชนผู้แจ้ง/ThaiD

๔.ทะเบียนบ้านฉบับเจ้าบ้านเพื่อดำเนินการย้ายเด็ก

เข้าทะเบียนบ้าน

๕.กรณีแจ้งต่างท้องที่ (โรงพยาบาลอยู่นอกเขตพื้นที่)

**ชำระค่าธรรมเนียม จำนวน ๒๐ บาท**

**ขั้นตอนในการติดต่อ (ใช้เวลา ๕ - ๑๐ นาที)**

๑.ผู้แจ้งยื่นเอกสารและหลักฐานต่อนายทะเบียน

แห่งที่ที่เด็กเกิด

๒.นายทะเบียนตรวจสอบหลักฐานกับทะเบียนบ้าน

และลงรายการในสุติบัตรแล้วเพิ่มชื่อเด็กในทะเบียน

บ้านฉบับเจ้าบ้าน

๓.มอบสูติบัตรและสำเนาทะเบียนบ้านให้กับผู้แจ้ง

**การแจ้งเกิดเกินกำหนด**

เป็นการแจ้งเกิดต่อนายทะเบียนผุ้รับแจ้งเมื่อพ้นเวลา

ที่กฎหมายมีบทกำหนด

**เอกสารที่ใช้ในการติดต่อ**

๑.สำเนาทะเบียนบ้านฉบับเจ้าบ้าน

๒.บัตรประจำตัวประชาชนของผู้แจ้ง

บัตรประจำตัวประชาชนของบิดา

มารดา(ถ้ามี)/ThaiD

๓.พยานบุคคลที่ให้การรับรองและบัตรประจำตัวประชาชน

๔.รูปถ่ายของบุคคลที่ขอแจ้งการเกิดเกินกำหนดจำนวน ๓ รูป(กรณีอายุเกิน ๗ ปีบริบูรณ์)

๕.หนังสือรับรองการเกิดจากโรงพยาบาล(ถ้ามี)

**ขั้นตอนในการติดต่อ**

๑.ผู้แจ้งยื่นเอกสารหลักฐานต่อนายทะเบียนท้องที่

ที่เด็กเกิด

๒.นายทะเบียนตรวจสอบหลักฐานและสอบสวนผู้แจ้ง บิดามารดาให้ทราบสาเหตุที่ไม่แจ้งการเกิดภายในกำหนด ในกรณีบิดาหรือมารดาไม่อาจมาให้ถ้อยคำในการสอบสวนได้ไม่ว่าจะด้วยกรณีใด นายทะเบียนจะบันทึกถึงสาเหตุดังกล่าวไว้

๓.นายทะเบียนนำเสนอนายอำเภอแห่งท้องที่พิจารณา

อนุมัติออกสูติบัตรและเพิ่มชื่อในทะเบียนบ้าน

**การแจ้งตาย**

เมื่อมีคนตายให้แจ้งการตาย(๑) คนตายในบ้าน ให้เจ้าบ้านหรือผู้พบศพแจ้งนายทะเบียนผู้รับแจ้งแห่งท้องที่ที่มีคนตาย ภายใน ๒๔ ชั่วโมง นับแต่เวลาตายหรือพบศพ(๒) คนตายนอกบ้าน ให้คนที่ไปกับผู้ตายหรือผู้พบศพแจ้งต่อนายทะเบียนผู้รับแจ้งแห่งท้องที่

ที่มีการตาย

หรือพบศพ หรือแห่งท้องที่ที่จะพึงแจ้งได้ภายใน ๒๔ ชั่วโมงนับแต่เวลาตายหรือพบศพ กรณีเช่นนี้จะแจ้งต่อพนักงานฝ่ายปกครองหรือตำรวจก็ได้ กำหนดเวลาให้แจ้งตาม(๑)และ(๒) ถ้าท้องที่ใดการคมนาคมไม่สะดวก

ผู้อำนวยการทะเบียนกลางอาจขยายเวลาออกไปตามที่เห็นสมควรแต่ต้องไม่เกิน ๗ วันนับแต่เวลาตาย

**เอกสารที่ใช้ในการติดต่อ**

๑.สำเนาทะเบียนบ้านฉบับเจ้าบ้านที่มีชื่อคนตาย

๒.บัตรประจำตัวประชาชนของผู้แจ้ง/ThaiD

**ขั้นตอนในการติดต่อ (ใช้เวลา ๕-๑๐ นาที)**

๑.ผู้แจ้งยื่นเอกสารและหลักฐานต่อนายทะเบียน

เพื่อตรวจสอบและลงรายการในมรณบัตร

๒.จำหน่ายชื่อผู้ตายออกจากทะเบียนบ้าน โดยจะประทับว่า “ **ตาย**” สีแดง ไว้หน้ารายการคนตาย

๓.มอบมรณบัตร ตอนที่ ๑ สำเนาทะเบียนบ้าน

และบัตรประชาชนคืนผู้แจ้ง

**การแจ้งย้ายเข้า**

เมื่อมีผู้ย้ายที่อยู่เข้าอยู่ในบ้าน ให้เจ้าบ้านแจ้งการย้ายเข้าภายใน ๑๕ วันนับแต่วันที่ย้ายเข้าอยู่ในบ้านหากไม่ปฏิบัติจะถูกย้ายเข้าทะเบียนบ้านกลาง

**เอกสารที่ใช้ในการติดต่อ**

๑.สำเนาทะเบียนบ้าน(ฉบับเจ้าบ้าน)

๒.บัตรประจำตัวประชาชนของเจ้าบ้าน/ThaiD

๓.หนังสือมอบหมายจากเจ้าบ้าน(กรณีผู้แจ้งย้ายไม่ใช่เจ้าบ้าน)

๔.บัตรประจำตัวประชาชนของผู้ที่ได้รับมอบหมายจากเจ้าบ้าน/ThaiD

๕.ใบแจ้งการย้ายที่อยู่ (ท.ร.๖) ตอนที่ ๑และ ๒

ซึ่งเจ้าบ้านลงนามยินยอมให้ย้ายเข้าแล้ว

**ขั้นตอนในการติดต่อ (๕-๑๐ นาที)**

๑.ยื่นเอกสารและหลักฐานต่อนายทะเบียนแห่งที่

ที่จะย้ายเข้า

๒.นายทะเบียนตรวจสอบหลักฐานและรายการใบแจ้งย้ายการย้ายที่อยู่และเพิ่มชื่อในทะเบียนบ้านและสำเนาทะเบียนบ้าน(ฉบับเจ้าบ้าน)โดยตรวจสอบรายการให้ถูกต้องตรงกันแล้วมอบสำเนาทะเบียนบ้าน

และหลักฐานคืนให้ผู้แจ้ง

**การแจ้งย้ายออก**

เมื่อผู้อยู่ในบ้านย้ายที่อยู่จากบ้าน ให้เจ้าบ้านแจ้งย้ายออกภายในสิบห้าวัน หากไม่ดำเนินการทันกำหนด

จะถูกย้ายเข้าทะเบียนกลาง

**เอกสารที่ใช้ในการติดต่อ**

๑.สำเนาทะเบียนบ้าน (ฉบับเจ้าบ้าน)

๒.บัตรประจำตัวประชาชนของเจ้าบ้าน/ThaiD

๓.หนังสือมอบหมายจากเจ้าบ้าน

(กรณีผู้แจ้งย้ายไม่ใช่เจ้าบ้าน)

๔.บัตรประจำตัวประชาชนของผู้ที่ได้รับมอบหมาย

จากเจ้าบ้าน(กรณีมอบหมาย)/ThaiD

๕.บัตรประจำตัวประชาชนของผู้ย้ายที่อยู่กรณีแจ้งย้าย

ที่อยู่กรณีแจ้งย้ายที่อยู่ของตนเอง/ThaiD

**ขั้นตอนการติดต่อ (ใช้เวลา ๕-๑๐ นาที)**

๑.ยื่นเอกสารและหลักฐานต่อนายทะเบียนท้องที่ที่มีชื่ออยู่ในทะเบียนบ้าน (ถึงแม้ว่าเจ้าบ้านไม่สามารถไปแจ้งย้ายออกให้ได้ ให้ผู้ที่ย้ายที่อยู่สามารถขอทำหน้าที่

เจ้าบ้านเพื่อย้ายชื่อตนเองออกได้)

๒.นายทะเบียนตรวจสอบหลักฐาน และรายการบุคคล

ที่จะย้ายออกในทะเบียนบ้านและสำเนาทะเบียนบ้าน

(ฉบับเจ้าบ้าน)โดยจะประทับคำว่า “**ย้าย**” สีน้ำเงินไว้หน้ารายการฯและระบุว่าย้ายไปที่ใด

๓.นายทะเบียนมอบหลักฐานการแจ้งคืนผู้แจ้ง พร้อมทั้งใบแจ้งย้ายที่อยู่ตอนที่ ๑ และ ๒ เพื่อนำไปแจ้งย้ายเข้าต่อไป

**การแจ้งย้ายปลายทางอัตโนมัติ**

**ผู้ย้ายที่อยู่สามารถติดต่อขอแจ้งย้ายต่อนายทะเบียน**

**แห่งท้องที่ที่ผู้นั้นอาศัยอยู่ใหม่ได้ โดยไม่ต้องกลับไป**

**ภูมิลำเนาเดิม (อายุ ๑๕ ปีขึ้นไป) ที่ตนมีชื่ออยู่ใน**

**ทะเบียนบ้าน**

**เอกสารที่ใช้ในการติดต่อ**

**๑.สำเนาทะเบียนบ้าน(ฉบับเจ้าบ้าน) ของบ้านที่จะย้ายเข้า**

๒.บัตรประจำตัวประชาชนของผู้แจ้งย้าย/ThaiD

๓.เจ้าบ้านที่จะย้ายเข้าอยู่ใหม่

๔.บัตรประจำตัวประชาชนของเจ้าบ้านที่จะย้ายเข้าอยู่ใหม่/ThaiD

๕.หนังสือยินยอมให้แจ้งย้ายเข้าของเจ้าบ้านที่จะเข้าอยู่ใหม่ (กรณีเจ้าบ้านไม่สามารถไปดำเนินการแจ้งย้ายได้)

๖.หนังสือมอบหมายจากผู้ย้ายที่อยู่ บัตรประจำตัวประชาชนพร้อมสำเนาทั้งผู้มอบและรับมอบ

(กรณีผู้แจ้งย้ายที่อยู่มอบผู้อื่นมาดำเนินการแทน

ผู้รับมอบหมาย ๑ คน ควรดำเนินการแทนผู้ประสงค์

จะแจ้งย้ายที่อยู่ปลายทางได้ไม่เกิน ๓ คนและทั้ง ๒ ฝ่ายควรเป็นผู้ที่มีความเกี่ยวข้องสัมพันธ์กันไม่ว่าจะเป็นญาติ คนรู้จัก ผู้มีส่วนได้เสีย หรือผู้ที่มีนิติสัมพันธ์)

**ขั้นตอนการติดต่อ ( ๕ - ๑๐ นาที)**

๑.ยื่นหลักฐานต่อนายทะเบียนท้องที่ที่จะย้ายเข้า

๒.นายทะเบียนตรวจสอบหลักฐาน และลงรายการในใบแจ้งการย้ายที่อยู่โดยให้ผู้แจ้งลงลายมือชื่อในช่องผู้แจ้งย้ายออก และช่องผู้แจ้งย้ายเข้าเจ้าบ้านลงลายมือชื่อในช่องเจ้าบ้านยินยอมให้ย้ายเข้า

๓.พิมพ์ทะเบียนบ้านเพิ่มคนย้ายเข้าแล้วคืนทะเบียนบ้านฉบับเจ้าบ้านและบัตรฯแก่ผู้แจ้ง

๔.ชำระค่าธรรมเนียม จำนวน ๒๐ บาท

**สำนักทะเบียนท้องถิ่นเทศบาลตำบลสำโรงใหม่**

**ยินดีให้บริการ**

โทรติดต่อ ๐๔๔ ๖๔๙ ๐๒๕

(ในวันและเวลาราชการ)